**Ալբերտ Օհանյան** (մայիսի 14, 1993(1993-05-14), Երևան, Հայաստան), հայ ֆուտբոլիստ, դարպասապահ։ Հանդես է գալիս Հայաստանի ֆուտբոլի պատանեկան հավաքականում (մինչև 19 տարեկան) և Հայաստանի ֆուտբոլի երիտասարդական հավաքականում։

Ակումբային կարիերա
------------------

Օհանյանը «Փյունիկ» ֆուտբոլային դպրոցի սան է։ Ինչպես ակումբի սաների մեծամասնությունը, Օհանյանը ևս իր մասնագիտական ճանապարհը սկսել է երիտասարդական ակումբներից։ Առաջին անգամ հայտնվել է 2010 թվականին Հայաստանի ֆուտբոլի առաջնությունում հանդես եկող «Փյունիկ-2» ֆուտբոլային ակումբի կազմում։ Հաջորդ մրցաշրջանում ևս Օհանյանը հանդես է եկել «Փյունիկ-2»-ի կազմում, բայց մրցաշրջանի ընթացքում պարբերաբար ներառվել է հիմնական թիմում։ Սակայն Օհանյանի մոտ բացի խաղին հայտագրվելուց, ուրիշ ոչինչ չէր ստացվում։

Մրցաշրջանի ավարտից հետո երկու դարպասապահներից մեկը՝ Կարեն Իսրայելյանը, լքում է ակումբը։ Օհանյանը դառնում է Արսեն Պետրոսյանից հետո «Փյունիկ»-ի երկրորդ դարպասապահը։ Չտեսնելով մրցակցություն՝ Պետրոսյանը սկսում է խաղերին պարբերաբար սխալներ թույլ տալ, որոնք հանգեցնում են գոլերի բացթողման։ Պետրոսյանի հանդեպ վստահությունը նվազում է, և խաղերին սկսում են պարբերաբար դարպասապահ կանգնեցնել Ալբերտ Օհանյանին։ Մայիսին «Փյունիկ»-ը չեղարկում է Պետրոսյանի հետ պայմանագիրը, և Օհանյանը դառնում է հիմնական դարպասապահ։ Աննկատելի անցկացրած խաղերից հետո 2012 թվականի օգոստոսին Օհանյանը տեղը զիջում է գործընկերոջը՝ Գոռ Մանուկյանին։ Մեկ ամիս անց նորից դուրս է գալիս դաշտ և կրկին թույլ է տալիս սխալներ, որոնք բերում են պարտության և առաջնությունում միավորների կորստի։ Այդ շրջանում ակումբում հայտնվում է Տիգրան Կանդիկյանը, որը ավելի է մեծացնում մրցակցությունը։ Ներկայումս երեք դարպասապահներն (Մանուկյան, Օհանյան և Կանդիկյան) էլ, միմյանց փոխարինելով, դուրս են գալիս դաշտ։

Կարիերան հավաքականում
---------------------

2011 թվականի աշնանը հավաքականի պատանեկան գրասենյակի մարզիչները Օհանյանին հրավիրում են իրենց ակումբ։ 2011 թվականի հոկտեմբերի 21-ին Օհանյանը նորամուտ է կատարել Հայաստանի ֆուտբոլի պատանեկան հավաքական՝ հանդես գալով սլովակ պատանիների դեմ խաղում։ Խաղալով ամբողջ խաղը՝ Օհանյանը դարպասներից գնդակը դուրս է բերում միայն մեկ անգամ, բայց այնուամենայնիվ հայկական ակումբը տոնում է հաղթանակ՝ 2:1 հաշվով։ Ընդհանուր առմամբ անցկացրել է 5 խաղ և բաց թողել 10 գնդակ։

2012 թվականի ամռանը տեղի է ունեցել Օհանյանի նորամուտը պատանեկան հավաքական։ Հունիսի 12-ին խաղացում է Անդորրայի հավաքականի դեմ։ Խաղն ավարտվում է 4:1 հաշվով՝ հայկական թիմի հաղթանակով, իսկ Օհանյանը բաց է թողնում մի գնդակ։

Ձեռքբերումներ
-------------

* 2013/2014 թվականների Հայաստանի ֆուտբոլի գավաթի մրցանակակիր

Ելույթների վիճակագրություն
--------------------------

| Ակումբ | Մրցաշրջան | Մրցաշար | Գավաթներ | Եվրոգավաթներ | Ընդամենը |
| --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Փյունիկ 2 ՖԱ** | 2010 | 3 | -? | - | - | - | - | 3 | -? |
| 2011 | ? | -? | - | - | - | - | ? | -? |
| Ընդամենը | 3 | -? | — | — | — | — |  ? | -? |
| **Փյունիկ** | 2011 | 0 | 0 | 0 | 0 | 0 | 0 | 0 | 0 |
| 2012/13 | 16 | -21 | 0 | 0 | 2 | -4 | 18 | -25 |
| Ընդամենը | 16 | -21 | 0 | 0 | 2 | -4 | 18 | -25 |
| Ամբողջ կարիերայի ընթացքում | 19 | -21 | 0 | 0 | 2 | -4 | 21 | -25 |
|

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Договор с Кареном Исраеляном расторгнут» (ռուսերեն). Armsport.am. 08.01.2012. Արխիվացված է օրիգինալից 2012 թ․ մարտի 13-ին. Վերցված է 07.04.2012-ին.
3. ↑  «Протокол матча «Гандзасар» — «Пюник»» (ռուսերեն). Soccerway.com. 05.10.2012. Արխիվացված օրիգինալից 2012 թ․ դեկտեմբերի 19-ին. Վերցված է 27.10.2012-ին.
4. ↑  «Протокол матча Словакия (до 19) — Армения (до 19)» (անգլերեն). Soccerway.com. 21.10.2011. Արխիվացված օրիգինալից 2012 թ․ դեկտեմբերի 18-ին. Վերցված է 27.10.2012-ին.
5. ↑  «Протокол матча Армения (до 21) — Андорра (до 21)» (անգլերեն). Soccerway.com. 12.06.2012. Արխիվացված օրիգինալից 2012 թ․ դեկտեմբերի 19-ին. Վերցված է 27.10.2012-ին.

Արտաքին հղումներ
----------------

* Профиль на официальном сайте ФФА (ռուս.)
* Профиль на footballdatabase.eu (անգլ.)
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)